ดีนา โบลัวร์เต

ดีนา เอร์ซิเลีย โบลัวร์เต เซการ์รา (, ; เกิด 31พฤษภาคม ค.ศ. 1962) เป็นนักการเมือง ข้าราชการพลเรือน และทนายความชาวเปรูที่ดำรงตำแหน่งประธานาธิบดีเปรูในวันที่ 7 ธันวาคม ค.ศ. 2022 จนกระทั่งถูกถอดถอนจากตำแหน่งในวันที่ 10 ตุลาคม ค.ศ. 2025 ก่อนหน้านี้เคยดำรงตำแหน่งรองประธานาธิบดีคนที่หนึ่ง และรัฐมนตรีในกระทรวงการพัฒนาและการมีส่วนร่วมทางสังคมในสมัยประธานาธิบดี เปโดร กัสติโย เธอดำรงตำแหน่งเจ้าพนักงานใน National Registry of Identification and Civil Status (RENIEC) ตั้งแต่ ค.ศ. 2007 ถึง 2022

โบลัวร์เตเป็นผู้หญิงคนแรกที่ดำรงตำแหน่งประธานาธิบดีเปรู เธอเป็นสมาชิกพรรคเปรูเสรี แต่ไม่เคยยึดมั่นในลัทธิมากซ์-เลนินของพรรคอย่างเต็มที่ และเข้ารับตำแหน่งหลังความพยายามยุบสภาของกัสติโย และการถอดถอนกับจับกุมในเวลาต่อมา โบลัวร์เตเข้าข้างฝ่ายขวาเสียงข้างมากของรัฐสภาเปรู และได้รับการสนับสนุนจากกองทัพเปรู การใช้กำลังทหารและตำรวจของโบลัวร์เตต่อผู้ประท้วงกลายเป็นที่ถกเถียงกัน ในช่วงที่ดำรงตำแหน่งประธานาธิบดีไม่กี่เดือนแรก การประท้วงต่อต้านรัฐบาลของเธอเกิดขึ้นทั่วเปรู ซึ่งทางการได้ก่อเหตุการสังหารหมู่ที่อายากูโชและฆูเลียกา นักวิเคราะห์กล่าวว่าการปราบปรามผู้ประท้วงของโบลัวร์เตได้บ่อนทำลายประชาธิปไตย แม้จะมีข้อกังวลจากนานาชาติ โบลัวร์เตก็ยังยกย่องการกระทำของกองทัพ

เมื่อวันที่ 10 มกราคม ค.ศ. 2023 ปาตรีเซีย เบนาบิเดส อัยการสูงสุดเปรู ประกาศว่าเธอกำลังเปิดการสอบสวนเพื่อพิจารณาว่าโบลัวร์เตและสมาชิกในรัฐบาลของเธอได้กระทำการฆ่าล้างเผ่าพันธุ์และฆาตกรรมอย่างรุนแรงหรือไม่ โบลัวร์เตอธิบายว่าการสอบสวนเหล่านี้เป็นนิติสงคราม และต่อมาเบนาบิเดสถูกปลดออกจากตำแหน่ง โบลัวร์เตรอดพ้นจากการถูกถอดถอนอีกครั้งหลังเกิดเรื่องอื้อฉาวเกี่ยวกับการรับสินบน ซึ่งมีชื่อเล่นว่า "โรเล็กซ์เกต" ใน ค.ศ. 2025

แม้ว่าโบลัวร์เตอธิบายตัวเองว่าเป็น "ฝ่ายซ้ายหัวก้าวหน้าและสายกลาง" ผู้สังเกตการณ์กลับมองว่ารัฐบาลของเธอเป็นฝ่ายอนุรักษ์นิยม ฉวยโอกาส และไม่เสรีนิยม เธอกลายเป็นบุคคลที่ไม่เป็นที่นิยมอย่างต่อเนื่อง โดยมีคะแนนนิยมต่ำเป็นประวัติการณ์เพียง 2% จากข้อมูลในเดือนมีนาคม ค.ศ. 2025 ด้วยเหตุนี้ เธอจึงถูกขนานนามว่าเป็น "ผู้นำที่ได้รับความนิยมน้อยที่สุดในโลก" หรือ "ผู้นำที่ไม่เป็นที่นิยมที่สุดในโลก" เมื่อวันที่ 10 ตุลาคม ค.ศ. 2025 โบลัวร์เตถูกถอดถอนออกจากตำแหน่งโดยรัฐสภาเปรูด้วยคะแนนเสียง 122 ต่อ 0 ท่ามกลางวิกฤตความมั่นคงและความไม่สงบในหมู่ประชาชนที่ปะทุขึ้นอีกครั้งเพื่อต่อต้านการปกครองของเธอ โฆเซ เฆรี ประธานรัฐสภา ได้ขึ้นดำรงตำแหน่งประธานาธิบดีเปรูต่อจากเธอ

หมายเหตุ

 อ้างอิง 

แหล่งข้อมูลอื่น

Biography by CIDOB (in Spanish)

 EU. European Union Agency for Asylum (EUAA, 2023). Peru- country focus (Country of Origin Information). .
 Perú. Defensoría del Pueblo (07/March/2023). Crisis política y protesta social: Balance defensorial tras tres meses de iniciado el conflicto (Del 7 de diciembre de 2022 al 6 de marzo de 2023) (Informe Defensorial N° 190).  (In Spanish)
 OAS. Inter-American Commission on Human Rights (CIDH, 23/April/2023). Derechos Humanos en Perú en el contexto de las protestas sociales. OEA. . (In Spanish)
 Human Rights Watch (HRW, 26/April/2023). Deterioro letal : Abusos por las fuerzas de seguridad y crisis democrática en el Perú. (In Spanish)
 Amnesty International (25/May/2023). Peru: Lethal racism : Extrajudicial executions and unlawful use of force by Peru's security forces.



  (recap podcast)

หมวดหมู่:ประธานาธิบดีที่ถูกฟ้องให้ขับออกจากตำแหน่ง
หมวดหมู่:เจ้าหน้าที่ชาวเปรูที่ถูกฟ้องให้ขับออกจากตำแหน่ง
หมวดหมู่:ข้อพิพาทในประเทศเปรู
หมวดหมู่:หัวหน้ารัฐบาลหญิง
หมวดหมู่:ประธานาธิบดีหญิงคนแรก
หมวดหมู่:นักการเมืองพรรคเปรูเสรี
หมวดหมู่:รัฐมนตรีของรัฐบาลเปรู
หมวดหมู่:นักการเมืองอิสระในประเทศเปรู
หมวดหมู่:ชาวเปรูที่นับถือโรมันคาทอลิก
หมวดหมู่:ประธานาธิบดีเปรู
หมวดหมู่:ศิษย์จากมหาวิทยาลัยซันมาร์ตินเดปอร์เรส
หมวดหมู่:รองประธานาธิบดีเปรู
หมวดหมู่:ประธานาธิบดีหญิงในอเมริกาใต้
หมวดหมู่:รองประธานาธิบดีหญิงในอเมริกาใต้
หมวดหมู่:นักการเมืองชาวเกชัว